**R E G U L A M E N T**

**cuprivire la organizarea şi desfăşurarea**

**Concursului privind elaborarea imnului, sloganului și logo-ului**

**”Costești - Capitala Tineretului 2019”**

**I. DISPOZIŢII GENERALE**

1. Concursul privind elaborarea imnului, sloganului și logo-ului ”Costești - Capitala Tineretului 2019” (în continuare *concurs*) este organizat de către A.O. ,,Alternativa” în parteneriat cu Primăria satului Costești prin intermediul Programului “Costești - Capitala Tineretului 2019”, organizat şi finanţat de Ministerul Educației, Culturii și Cercetării Republicii Moldova.
2. Scopul concursului este de a stimula participarea tinerilor la acţiunile dedicate Programului ,,Costești – Capitala Tineretului 2019” prin promovarea potenţialul creativ al tinerilor.

**II. ORGANIZAREA ŞI DESFĂŞURAREA CONCURSULUI**

La concurs poate participa orice tînăr creativ din Republica Moldova Moldova cu vîrsta cuprinsă între 14 și 35 ani.

1. Pentru participare la concurs, se va expedia un dosar ce va cuprinde următoarele:
2. Lucrarea propriu-zisă;
3. Declarație pe propria răspundere (non-plagiat);
4. CV-ul participantului;
5. Alte materiale relevante.
6. Dosarul va fi expediat prin poştă sau depus personal înperioada 18 ianuarie – 25 februarie 2019, pe adresa: Ștefan cel Mare 115, satul Costești, raionul Ialoveni, Republica Moldova, MD 6813, sau prin e-mail: sau danielasula@yahoo.com.
7. Comisia special pentru organizarea, desfăşurarea şi jurizarea concursului instituită prin Dispoziţia primarului satului Costeşti, va analiza dosarele aplicanţilor în baza dosarului expediat şi va desemna învingătorii concursului în termen de maxim 15 zile calendaristice de la încheierea perioadei de aplicare;
8. Comisia va fi formată din minim 5 membri.
9. Pentru fiecare criteriu de evaluare se acordă de la 0 la 10 puncte;
10. Evaluarea se va face în urma centralizării fişelor de jurizare ale fiecărui membru.
11. Decizia Comisiei nu se supune contestării.

**III. SECŢIUNI DE APLICARE**

1. Concursul cuprinde 3 secţiuni de aplicare:
2. Imnul Programului ,,Costești – Capitala Tineretului 2019”;
3. Logo-ul Programului ,,Costești – Capitala Tineretului 2019”;
4. Sloganul Programului,,Costești – Capitala Tineretului 2019”.
5. Participanţii la secţiunea Imnul Programului ,,Costești – Capitala Tineretului 2019” vor fi evaluate în baza următoarelor criterii:
6. tematica lucrării în raport cu valorile promovate de Program;
7. originalitatea textului şi melodiei;
8. artistism şi nivel muzical – poetic de înaltă calitate;
9. caracterisitici tehnice (textul lucrării va fi scris în limba română şi nu va depăşi 3 strofe şi refren; durata interpretării lucrării pînă la 3 minute; prezentare în format mp3 prezentat pe flash, CD).
10. Participanţii la secţiunea Logo-ul Programului ,,Costești – Capitala Tineretului 2019” vor fi evaluate în baza următoarelor criterii:
11. tematica lucrării în raport cu valorile promovate de Program;
12. originalitatea textului şi melodiei;
13. calitate grafică compoziţională;
14. caracteristici tehnice (lucrarea va avea dimensiunea A4; rezoluţie 300 dpi; formate acceptate: jpg, tif, pdf, corel).
15. Participanţii la secţiunea Sloganul Programului ,,Costești – Capitala Tineretului 2019” vor fi evaluate în baza următoarelor criterii
16. tematica lucrării în raport cu valorile promovate de Program;
17. originalitatea textului;
18. caracterisitici tehnice (expresia va conţine 2-5 cuvinte în limba română).

**IV. DISPOZIŢII FINALE**

1. Aplicanţilor ale căror lucrări vor fi declarate cîştigătoare, le vor fi oferite premii băneşti.
2. Aplicantul lucrării desemnate câștigătoare își pierde orice drept asupra acesteia.
3. Aplicanţii își dau acordul privind utilizarea materialelor din Concurs pentru promovarea Programului ,,Costești – Capitala Tineretului 2019”.
4. Organizatorii pot cere modificări la lucrările care au fost selectate cîştigătoare.
5. Rezultatele vor fi făcute publice în cadrul evenimentului de lansare a Programului ,,Costești – Capitala Tineretului 2019”.